रस्किन के कहानी लेखन की एक बड़ी विशेषता यह भी है कि वे काल्पनिक फिक्शन में भी वास्तविकता का आभास बनाए रखते हैं. इसे पड़ते समय हम पूरी तरह उससे जुड़ जाते हैं. संग्रह की पहली ही कहानी ‘पैन्थर्स मून’ में एक ऐसे खूंखार तेंदुए की रोमांचक कथा है जिसने पास के कई गांवों में अपना आतंक मचा रखा है. हालांकि अंत में वह तेंदुआ मार दिया जाता है लेकिन लेखक ने यह भी बताया है कि वह तेंदुआ आदमखोर बनता कैसे है?